**UZŅĒMUMA LĪGUMS**

par revīzijas pakalpojumu sniegšanu un ziņojuma sagatavošanu par

Daugavpils pilsētas pašvaldības 2016.gada konsolidēto pārskatu

Daugavpilī, 2016.gada 27.septembrī

**Daugavpils pilsētas dome,** reģ.Nr.90000077325, juridiskā adrese Kr.Valdemāra iela 1, Daugavpils, Domes izpilddirektores **Ingas Goldbergas** personā, kura rīkojas saskaņā ar Daugavpils pilsētas pašvaldības nolikumu (turpmāk – Pasūtītājs) no vienas puses, un

**SIA “Deloitte Audits Latvia”**, reģ.Nr.40003606960, juridiskā adrese: Grēdu iela 4A, Rīga, tās valdes locekļa **Roberta Stuģa** personā, kurš rīkojas saskaņā ar Statūtiem (turpmāk – Revidents) no otras puses, bet abi kopā turpmāk tekstā “Puses”, pamatojoties uz iepirkumu komisijas 2016.gada 26.septembra lēmumu (prot.Nr.4) iepirkumā “Revīzijas veikšana un zvērināta revidenta ziņojuma sniegšana par Daugavpils pilsētas pašvaldības 2016.gada konsolidēto pārskatu”, DPD 2016/162, (turpmāk – Iepirkums) noslēdza šāda satura līgumu (turpmāk- Līgums):

**I. Līguma priekšmets**

1. Pasūtītājs uzdod un Revidents apņemas kvalitatīvi un savlaicīgi veikt Daugavpils pilsētas domes un tās izveidoto budžeta iestāžu, konsolidētā gada pārskata revīziju, noslēgumā sniedzot ziņojumu ar atzinumu par pašvaldības konsolidēto 2016.gada pārskatu un zvērināta revidenta ziņojumu vadībai (turpmāk – Pakalpojums), atbilstoši Latvijas Republikas normatīvajos aktos noteiktajām prasībām, tajā skaitā likuma „Par zvērinātiem revidentiem” prasībām, saskaņā ar šī Līguma noteikumiem un tā Pielikumiem: Darba uzdevumu (Pielikums Nr.1), kura saturs atbilst Iepirkuma tehniskajai specifikācijai un Revidenta piedāvājumu Iepirkumā (Pielikums Nr.2).

**II. Pakalpojuma saturs**

1. Revidents veic gada pārskatu finanšu revīziju un sniedz starpposma revīzijas ziņojumu un noslēguma revīzijas ziņojumu ar atzinumu par Pasūtītāja attiecīgā gada konsolidēto pārskatu.
2. Revīziju veic iepirkuma piedāvājumā norādītie revidenti un nodokļu konsultanti. Revīzija tiek veikta Pasūtītāja un Pasūtītāja iestāžu telpās. Pasūtītājs nodrošina pieeju visiem pieprasītajiem dokumentiem un citai nepieciešamajai informācijai.
3. Revidents iesaista Līguma izpildē personālu, kuru tas norādījis iepirkumam iesniegtajā piedāvājumā. Revidenta personālu, kuru tas iesaistījis līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām pasūtītājs ir vērtējis, kā arī apakšuzņēmējus, uz kuru iespējām iepirkuma procedūrā Revidents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām (ja tādi ir), pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot šādus nosacījumus:
   1. personāls vai apakšuzņēmējs atbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz Revidenta personālu vai apakšuzņēmējiem;
   2. tiek nomainīts apakšuzņēmējs, uz kura iespējām iepirkuma procedūrā Revidents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam ir vismaz tāda pati kvalifikācija, uz kādu iepirkuma procedūrā izraudzītais Revidents atsaucies, apliecinot savu atbilstību iepirkuma procedūrā noteiktajām prasībām;
   3. piedāvātais apakšuzņēmējs neatbilst Publisko iepirkumu likuma 8.2 panta piektajā daļā minētajiem pretendentu izslēgšanas nosacījumiem.
4. Revidents iesniedz Pasūtītājam ziņojumu vadībai, kurā atspoguļo revīzijas laikā atklāto, kā arī sniedz rekomendācijas par uzlabojumiem, ja tādi ir nepieciešami.
5. Revidents iepazīstina Pasūtītāju ar ziņojuma projekta saturu pirms zvērināta revidenta ziņojuma iesniegšanas Pasūtītājam.
6. Revidents pēc Pasūtītāja pieprasījuma (rakstiska vai mutiska) konsultē Pasūtītāju vispārējos grāmatvedības un gada pārskata sagatavošanas jautājumos.
7. Revidents sniedz Pasūtītājam Pakalpojumus, kas norādīti Darba uzdevumā un Revidenta piedāvājumā.

**III. Revidenta tiesības un pienākumi**

1. Revidents apņemas nodrošināt Pasūtītājam Pakalpojuma sniegšanu, veicot to lietpratīgi, efektīvi, pilnā apjomā, kvalitatīvi, savlaicīgi un ar pienācīgu rūpību.
2. Revidents veic revīziju, saskaņā ar Latvijā atzītiem starptautiskajiem revīzijas standartiem, kuros noteikts, ka revidentam jāplāno un jāveic revīzija tā, lai gūtu ticamu apstiprinājumu tam, ka finanšu pārskatos nav būtisku kļūdu.
3. Revidents organizē un plāno savu darbu tā, lai izprastu Pasūtītāja kontroles un grāmatvedības sistēmu, kā arī izstrādā kontroles procedūras, lai izvērtētu to pietiekamību skaidru un patiesu Pasūtītāja finanšu pārskatu sagatavošanai un, lai noteiktu veicamo pārbaužu veidu, laikietilpīgumu un apjomu.
4. Revidents sagatavo atzinumus, rekomendācijas un citus rakstiskus materiālus un iesniedz tos Pasūtītājam, sniedz novērtējumus, kas balstās uz Pasūtītāja sniegto informāciju vai arī citiem Revidentam tiesiski pieejamiem informācijas avotiem.
5. Revidents periodiski informē Pasūtītāju par Pakalpojumu izpildes gaitu. Revidenta pienākums ir sniegt paskaidrojumus, kurus Pasūtītājs ir pieprasījis pēc revidenta ziņojuma saņemšanas.
6. Attiecīgā gada pārskata revīzijas pakalpojumi jāveic atbilstoši saskaņotam revīzijas darba grafikam, kuram noteikti divi galvenie posmi:
   1. starpposma revīzija (iestāžu grāmatvedības uzskaites un iekšējās kontroles procedūru novērtēšana, starpposma revīzijas ziņojuma iesniegšana par katru iestādi) tiek veikta laika no novembra līdz februārim (ieskaitot).
   2. noslēguma revīzija (gada pārskata revīzija, zvērināta revidenta ziņojuma ar atzinumu un ziņojuma vadībai iesniegšana par katru iestādi) tiek veikta sākot ar martu un tiek pabeigta aprīlī.
7. Pārbaudes veikšanas laiki un saturs iepriekš saskaņojams ar Centralizētās grāmatvedības galveno grāmatvedi.
8. Ziņojumu ar atzinumu par pašvaldības konsolidēto gada pārskatu un zvērināta revidenta ziņojumu vadībai jāiesniedz ne vēlāk kā līdz pārskata gadam sekojošā gada 15.aprīlim.

**IV. Pasūtītāja tiesības un pienākumi**

1. Pasūtītāja pienākums ir sagatavot gada finanšu pārskatus. Tas nozīmē, ka Pasūtītājs ir atbildīgs par pareizu grāmatvedības ierakstu veikšanu un iekšējās kontroles nodrošināšanu, atbilstošās grāmatvedības politikas izvēli, īstenošanu un aktīvu aizsardzību.
2. Pasūtītājs apņemas šajā Līgumā noteiktajā kārībā un apjomā samaksāt Revidentam par sniegtajiem Pakalpojumiem.
3. Pasūtītājs apņemas sadarboties ar Revidentu visā šī Līguma darbības laikā, tajā skaitā nodrošināt Revidenta darbiniekiem darba telpu, nodrošināt Revidentam pieeju visiem pieprasītajiem dokumentiem un citai nepieciešamajai informācijai.
4. Pēc revidenta ziņojuma saņemšanas Pasūtītājs ir tiesīgs pieprasīt no Revidenta tādu paskaidrojumu sniegšanu, kādus uzskata par nepieciešamiem.
5. Pasūtītājam ir pienākums pieņemt Revidenta sniegto Pakalpojumu rezultātus vai celt pamatotas pretenzijas, ja Pakalpojuma gala rezultāti neatbilst šī Līguma noteikumiem vai normatīvo aktu prasībām
6. Gadījumā, ja Revidents neveic vai aizkavē šajā Līgumā noteikto saistību izpildi, vai arī izpilda tās nepilnīgi vai nekvalitatīvi, Pasūtītājam ir tiesības neparakstīt Revidenta iesniegto pieņemšanas – nodošanas aktu un rakstiski izvirzīt pretenzijas.

**V. Samaksas noteikumi un norēķinu kārtība**

1. Par Pakalpojuma kvalitatīvu un savlaicīgu sniegšanu Revidentam paredzēta kopējā atlīdzība ir **EUR 26 400,00** **(divdesmit seši tūkstoši četri simti *euro* un 00 centi)** bez pievienotās vērtības nodokļa, pievienotās vērtības nodoklis – EUR 5 544,00(pieci tūkstoši pieci simti četrdesmit četri *euro* un 00 centi). Kopējā līgumcena ar PVN – EUR 31 944,00 (trīsdesmit viens tūkstotis deviņi simti četrdesmit četri *euro* un 00 centi).
2. Revidents pirms revīzijas pakalpojuma izpildes uzsākšanas ir tiesīgs saņemt avansa maksājumu **20%** apmērā no Līguma summas.
3. Atlikušo Līguma summu Pasūtītājs samaksā **30 dienu** laikā pēc pilnībā izpildīta pakalpojuma nodošanas, ko apliecina pušu parakstīts akts, pamatojoties uz Revidenta izsniegtu rēķinu.

**VI. Līguma spēkā stāšanās un darbības termiņš**

1. Līgums stājas spēkā **2016.gada 20.oktobrī** un ir spēkā vienu gadu, līdz **2017.gada 19.oktobrim.**
2. Līgums var tikt izbeigts, abām Pusēm rakstveidā vienojoties.
3. Pasūtītājs ir tiesīgs nekavējoties vienpusēji atkāpties no līguma izpildes, neatlīdzinot zaudējumus, šādos gadījumos:
   1. Revidents kavē Līguma izpildes uzsākšanu vairāk kā par vienu kalendāra mēnesi;
   2. Pakalpojums tiek sniegti nekvalitatīvi vai vispār netiek sniegts Revidenta vainas dēļ;
   3. Revidents kļūst maksātnespējīgs, bankrotē, tā darbība tiek izbeigta, pārtraukta vai apturēta.
4. Revidents ir tiesīgs nekavējoties vienpusēji atkāpties no līguma izpildes neatlīdzinot zaudējumus, ja Pasūtītājs vairāk par vienu mēnesi kavē Līgumā noteiktās priekšapmaksas samaksu.

**VII. Pušu atbildība un sankcijas**

1. Gadījumā, ja Revidents kavē pakalpojuma uzsākšanu vairāk par vienu mēnesi, Pasūtītājs ir tiesīgs aprēķināt līgumsodu 0,2% apmērā no kopējās līguma summas par katru kavējuma dienu, bet ne vairāk kā 10% (desmit procentus) no kopējās līgumcenas. Pakalpojuma uzsākšanas termiņš rēķināms no Līguma spēkā stāšanās dienas.
2. Gadījumā, ja Pasūtītājs nokavē šajā Līgumā paredzētos maksāšanas termiņus, Revidents ir tiesīgs aprēķināt līgumsodu 0,2% apmērā no kavētās summas par katru nokavējuma dienu, bet ne vairāk kā 10% (desmit procentus) apmērā no kopējās līgumcenas.
3. Gadījumā, ja Revidents, nesaskaņojot ar Pasūtītāju, iesaista līguma izpildē personas, kuras nav norādītas Revidenta iepirkumam iesniegtajā piedāvājumā, tas maksā vienreizēju līgumsodu EUR 100,00 (simts *euro* un 00 centu) apmērā par katru tādu gadījumu.
4. Puses ir materiāli atbildīgas par zaudējumu nodarīšanu viena otrai, saskaņā ar spēkā esošajiem normatīvajiem aktiem.

**VIII. Līguma nodrošinājums**

1. Revidents **5 (piecu)** dienu laikā no Līguma noslēgšanas dienas iesniedz Pasūtītājam no Revidenta puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **5% (piecu procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma saistību izpildes garantijai jābūt spēkā visā Līguma darbības termiņa laikā.
2. Līguma izpildes garantiju Pasūtītājs var izmantot Pasūtītajam nodarīto zaudējumu atlīdzināšanai un līgumsoda ieturēšanai.

**IX. Nepārvarama vara**

1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.
2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc Puses saistību izpildi, tad tādējādi ietekmētais saistību izpildes laiks ir pagarināms par laika periodu, kas vienāds ar nepārvaramas varas apstākļu darbības periodu un laiku.
3. Ja nepārvaramas varas apstākļu rezultātā Puse nevar izpildīt no Līguma izrietošās saistības ilgāk kā 30 (trīsdesmit) dienas pēc kārtas, tad Pusei ir tiesības izbeigt šo Līgumu.

**X. Strīdu izšķiršanas kārtība**

1. Visi strīdi un nesaskaņas, kas rodas vai var rasties Līguma izpildes gaitā vai sakarā ar to, risināmi savstarpēju pārrunu ceļā, bet, nepanākot vienošanos 30 (trīsdesmit) dienu laikā, strīds tiek nodots Latvijas Republikas tiesai saskaņā ar Latvijas Republikas normatīvajiem aktiem.

**XI. Konfidencialitāte**

1. Puses apņemas ievērot pilnīgu konfidencialitāti attiecībā uz visiem jautājumiem, kas saistīti ar šo Līgumu, un bez abpusējas Pušu vienošanās nenodot jebkādus dokumentus vai informāciju trešajām personām.
2. Šī Līguma nosacījumi neaizliedz Revidentam sniegt informāciju tā profesionālajiem konsultantiem ar nosacījumu, ka personas, kam būs pieejama šī informācija, būs iepazinušās ar konfidencialitātes nosacījumiem un uzņemsies līdzīgus konfidencialitātes nosacījumus.
3. Līgumā ietvertie pienākumi un ierobežojumi neattiecas uz informāciju:
   1. kura ir vai kļūst publiski pieejama;
   2. kura ir vai kļūst zināma no citiem avotiem un kurai nav noteikti informācijas izpaušanas ierobežojumi;
   3. kuras izpaušana nepieciešama tiesisku vai profesionālu pienākumu ietvaros vai pēc varas iestāžu pieprasījuma Latvijas Republikas normatīvajos aktos noteiktajos gadījumos.

**XII. Pārējie noteikumi**

1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu, un vienlaikus paziņo, ka tas slēgts labprātīgi, pilnībā un vispusīgi ievērojot abu Pušu gribu un intereses.
2. Visi Līguma grozījumi vai papildinājumi sastādāmi rakstveidā un pievienojami Līgumam kā pielikumi, kas pēc tam, kad tos parakstījušas abas Puses, kļūst par neatņemamām Līguma sastāvdaļām.
3. Ir pieļaujami tikai Līguma nebūtiski grozījumi vai papildinājumi. Būtiski līguma grozījumi (Publisko iepirkumu likuma 67.1 panta trešās daļas izpratnē) nav pieļaujami, izņemot gadījumu, kad reorganizācijas gadījumā mainās līgumslēdzēja puse.
4. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.
5. Puses apņemas nekavējoties paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi.
6. Līgums sastādīts latviešu valodā uz 5 (piecām) lapām ar tehnisko specifikāciju pielikumā uz 4 lapām un piedāvājumu uz 87 lapām, kas ir šī Līguma neatņemamas sastāvdaļas.
7. Par Līguma izpildi tiek nozīmētas šādas atbildīgās personas:
   1. no Revidenta puses: Atbildīgā revidente **Elīna Sedliņa**, tālr.670741100, e-pasts: <esedlina@deloitteCE.com>.
   2. no Pasūtītāja puses: Domes Centralizētās grāmatvedības galvenā grāmatvede **Evelīna Ugarinko**, tālr. 65404364, e-pasts: [evelina.ugarinko@daugavpils.lv](mailto:evelina.ugarinko@daugavpils.lv).

Pielikumā: 1. Tehniskā specifikācija;

2. Revidenta piedāvājuma oriģināls Iepirkumā.

**XIII. Pušu rekvizīti**

|  |  |
| --- | --- |
| **PASŪTĪTĀJS**  **Daugavpils pilsētas dome,**  reģ.Nr.90000077325  K.Valdemāra iela 1, Daugavpils, LV-5401, tālr.65404338  AS SWEDBANK,  kods: HABALV2X  n/k LV69HABA0001402041250  Domes izpilddirektore  I.Goldberga \_\_\_\_\_\_\_\_\_\_\_\_\_\_\_\_\_\_\_\_\_\_\_ | **REVIDENTS**  **SIA “Deloitte Audits Latvia”**  reģ.Nr. 40003606960  Grēdu iela 4A, Rīga, LV-1019 tālr.67074100, 67074103  AS SWEDBANK  kods: HABALV2X  n/k LV34HABA0551003486264  Valdes loceklis  R.Stuģis \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pielikums Nr.1**  
2016.gada 27.septembra Uzņēmuma līgumam  
par revīzijas pakalpojumu sniegšanu un ziņojuma sagatavošanu par

Daugavpils pilsētas pašvaldības 2016.gada konsolidēto pārskatu

**TEHNISKĀ SPECIFIKĀCIJA**

**1. Vispārējā informācija**

Daugavpils pilsētas pašvaldības 2016.gada pārskats tiks veidots konsolidējot Daugavpils pilsētas domes un tās izveidoto iestāžu pārskatus par laika periodiem no 01.01.2016. līdz 31.12.2016.

Grāmatvedības uzskaiti Daugavpils pilsētas pašvaldības iestādes nodrošina patstāvīgi.

Daugavpils pilsētas pašvaldības bilances kopsumma 2015.gada beigās sastādīja 275 086 192 *eiro*.

**2. Iepirkuma mērķis**

Iepirkums paredz, ka Revidents sniedz 2016.gada konsolidētā gada pārskata revīzijas pakalpojumus Daugavpils pilsētas pašvaldībā, pildot Latvijas Republikas likuma “Par budžetu un finanšu vadību”, MK noteikumu Nr.1115 “Gada pārskata sagatavošanas kārtība” un citu normatīvo aktu prasības.

Revīzijas pakalpojumi tiek sniegti atbilstoši likumam “Par zvērinātiem revidentiem”, Profesionālās ētikas kodeksa normām, ievērojot Latvijā atzīto starptautisko revīzijas standartu prasības.

Revīzijas pakalpojuma gala rezultāts ir zvērināta revidenta ziņojuma ar atzinumu un ziņojuma vadībai par Daugavpils pilsētas pašvaldības 2016.gada konsolidēto pārskatu iesniegšana.

**3. Darba uzdevums**

Daugavpils pilsētas domes, tās izveidoto iestāžu un konsolidētā gada pārskata revīzijas veikšana, noslēgumā sniedzot ziņojumu ar atzinumu par pašvaldības konsolidēto 2016.gada pārskatu.

Zvērināta revidenta ziņojuma vadībai sniegšana, kurā atspoguļo revīzijas laikā atklāto, kā arī sniedz rekomendācijas par uzlabojumiem, ja tādi būs nepieciešami. Ziņojums vadībai jāsniedz arī tad, kad gada pārskatā būtiskas nepilnības nav atklātas. Ziņojums vadībai jāsniedz pēc starpposma un noslēguma revīzijas veikšanas.

Pirms zvērināta revidenta ziņojuma iesniegšanas, ar ziņojuma projekta saturu jāiepazīstina Daugavpils pilsētas domes vadība.

Zvērināta revidenta ziņojums ar atzinumu un ziņojums vadībai, jāiesniedz četros oriģinālos eksemplāros papīra formā. Starpposma revīzijas ziņojums ir jāiesniedz divos oriģinālos eksemplāros papīra formā. Ziņojumi nav publiskojami bez saskaņošanas ar Daugavpils pilsētas domes priekšsēdētāju.

Konsultēt Daugavpils pilsētas domes un iestāžu grāmatvežus 2016.gada pārskata sagatavošanas jautājumos, kā arī nepieciešamības gadījumā konsultēt vispārējos grāmatvedības jautājumos līguma darbības laikā.

Sniedzot Daugavpils pilsētas pašvaldības 2016.gada pārskata revīzijas pakalpojumus, revidentam jānodrošina sadarbība ar Latvijas Republikas Valsts kontroli 2016.gada pārskata revīzijas jautājumos, ievērojot likuma “Par zvērinātiem revidentiem” 27.panta prasības.

Revīzijas veikšanas laiks un saturs iepriekš jāsaskaņo ar pasūtītāja vadību un revidējamās struktūrvienības vadību.

**3.1. Darbu veikšanas termiņi**

Gada pārskata revīzijas pakalpojumi jāveic atbilstoši saskaņotam revīzijas darba grafikam, kurā noteikti divi galvenie posmi:

* starpposma revīzija (iestāžu grāmatvedības uzskaites un iekšējās kontroles procedūru novērtēšana, starpposma revīzijas ziņojuma iesniegšana par katru iestādi) tiek veikta laika no novembra līdz februārim (ieskaitot).
* noslēguma revīzija (gada pārskata revīzija, zvērināta revidenta ziņojuma ar atzinumu un ziņojuma vadībai iesniegšana par katru iestādi) tiek veikta sākot ar **martu un tiek pabeigta aprīlī**.

Pārbaudes veikšanas laiki un saturs iepriekš saskaņojams ar Centralizētās grāmatvedības galveno grāmatvedi.

Ziņojumu ar atzinumu par pašvaldības konsolidēto gada pārskatu un zvērināta revidenta ziņojumu vadībai jāiesniedz ne vēlāk kā līdz pārskata gadam sekojošā gada 15.aprīlim.

**3.2. Pienākumi un atbildība**

Revīziju veic iepirkuma piedāvājumā norādītie revidenti un nodokļu konsultanti. Revīzija tiek veikta pasūtītāja un pasūtītāja iestāžu telpās. Pasūtītājs nodrošina pieeju visiem pieprasītajiem dokumentiem un citai nepieciešamajai informācijai.

Pēc revidenta ziņojuma saņemšanas Pasūtītājs var pieprasīt Revidentam sniegt tādus paskaidrojumus, kādus uzskata par nepieciešamiem, un Revidenta pienākums ir sniegt šādus paskaidrojumus.

Nozīmīgu attiecīgās likumdošanas, kura reglamentē pārskatu sagatavošanas un iesniegšanas termiņus, grozījumu rezultātā un citos pamatotos gadījumos var tikt ieviestas izmaiņas revīzijas darba grafikā, termiņos, kuras savstarpēji rakstiski saskaņojamas.

**3.3. Domes iestāžu saraksts**

Domes padotībā 2016.gada sākumā atbilstoši tās apstiprinātajam nolikumam ir šādas budžeta iestādes:

Domes padotībā 2016.gadā atbilstoši tās apstiprinātajam nolikumam ir šādas budžeta iestādes:

1. Daugavpils pilsētas dome;
2. Daugavpils pilsētas domes Kultūras pārvalde;
3. Daugavpils Izglītības pārvalde1;
4. Sociālais dienests;
5. Daugavpils Dizaina un mākslas vidusskola “Saules skola”;
6. Latviešu kultūras centrs;
7. Poļu kultūras centrs;
8. Krievu kultūras centrs;
9. Latgales zoodārzs;
10. Latgales centrālā bibliotēka;
11. Daugavpils Novadpētniecības un mākslas muzejs;
12. Daugavpils pilsētas Sporta pārvalde[[1]](#footnote-1);
13. Daugavpils pensionāru sociālās apkalpošanas teritoriālais centrs;
14. Daugavpils Bērnu un jaunatnes sporta skola;
15. Daugavpils pilsētas bērnu un jauniešu centrs “Jaunība”;
16. Daugavpils Valsts ģimnāzija;
17. Daugavpils Krievu vidusskola- licejs;
18. Daugavpils 3.vidusskola;
19. Daugavpils 10.vidusskola;
20. Daugavpils 17.vidusskola;
21. Daugavpils Vienības pamatskola;
22. Daugavpils 15. vidusskola;
23. Daugavpils logopēdiskā internātpamatskola-attīstības centrs;
24. Daugavpils 16.vidusskola;
25. Daugavpils pilsētas 1. pirmsskolas izglītības iestāde;
26. Daugavpils pilsētas 2.speciālā pirmsskolas izglītības iestāde;
27. Daugavpils pilsētas 3. pirmsskolas izglītības iestāde;
28. Daugavpils pilsētas 4. speciālā pirmsskolas izglītības iestāde;
29. Daugavpils pilsētas 5. pirmsskolas izglītības iestāde;
30. Daugavpils pilsētas 7. pirmsskolas izglītības iestāde;
31. Daugavpils pilsētas 8. pirmsskolas izglītības iestāde;
32. Daugavpils pilsētas 9. speciālā pirmsskolas izglītības iestāde;
33. Daugavpils pilsētas 10. pirmsskolas izglītības iestāde;
34. Daugavpils pilsētas 11. pirmsskolas izglītības iestāde;
35. Daugavpils pilsētas 12. pirmsskolas izglītības iestāde;
36. Daugavpils pilsētas 13. pirmsskolas izglītības iestāde;
37. Daugavpils pilsētas 14. pirmsskolas izglītības iestāde;
38. Daugavpils pilsētas 15. speciālā pirmsskolas izglītības iestāde;
39. Daugavpils pilsētas 17. pirmsskolas izglītības iestāde;
40. Daugavpils pilsētas 18. pirmsskolas izglītības iestāde;
41. Daugavpils pilsētas 20. pirmsskolas izglītības iestāde;
42. Daugavpils pilsētas 21. pirmsskolas izglītības iestāde;
43. Daugavpils pilsētas 22. pirmsskolas izglītības iestāde;
44. Daugavpils pilsētas 23. pirmsskolas izglītības iestāde;
45. Daugavpils pilsētas 24. pirmsskolas izglītības iestāde;
46. Daugavpils pilsētas 26. pirmsskolas izglītības iestāde;
47. Daugavpils pilsētas 27. pirmsskolas izglītības iestāde;
48. Daugavpils pilsētas 28. pirmsskolas izglītības iestāde;
49. Daugavpils pilsētas 29.poļu pirmsskolas izglītības iestāde;
50. Daugavpils pilsētas 30. pirmsskolas izglītības iestāde;
51. Daugavpils pilsētas 32. pirmsskolas izglītības iestāde;
52. Daugavpils Rugeļu pirmsskolas izglītības iestāde;
53. Daugavpils 1. speciālā pamatskola;
54. Daugavpils 11. pamatskola;
55. Daugavpils Saskaņas pamatskola;
56. J. Raiņa Daugavpils 6. vidusskola;
57. Daugavpils 9. vidusskola;
58. Daugavpils 12. vidusskola;
59. Daugavpils 13. vidusskola;
60. Daugavpils Centra vidusskola;
61. J.Pilsudska Daugavpils valsts poļu ģimnāzija.
62. Komunālās saimniecības pārvalde;
63. Baltkrievu kultūras centrs
64. Daugavpils pilsētas pašvaldības policija;
65. Daugavpils pilsētas domes iestāde “Kultūras pils”;
66. Daugavpils Marka Rotko mākslas centrs;
67. Bērnunams-patversme “Priedīte”;
68. Futbola centrs Daugavpils;
69. Daugavpils pilsētas pašvaldības tūrisma attīstības un informācijas aģentūra.

|  |  |
| --- | --- |
| **PASŪTĪTĀJS**  **Daugavpils pilsētas dome,**  reģ.Nr.90000077325  K.Valdemāra iela 1, Daugavpils, LV-5401 tālr.65404338  AS SWEDBANK,  kods: HABALV2X  n/k LV69HABA0001402041250  Domes izpilddirektore  I.Goldberga \_\_\_\_\_\_\_\_\_\_\_\_\_\_\_\_\_\_\_\_\_\_\_ | **REVIDENTS**  **SIA “Deloitte Audits Latvia”**  reģ.Nr.40003606960  Grēdu iela 4A, Rīga, LV-1019 tālr.67074100, 67074103  AS SWEDBANK  kods: HABALV2X  n/k LV34HABA0551003486264  Valdes loceklis  R.Stuģis \_\_\_\_\_\_\_\_\_\_\_\_\_\_\_\_\_\_\_\_ |

1. 1 no 15. -61.punktos minēto iestāžu grāmatvedības uzskaiti veic Daugavpils Izglītības pārvaldes centralizētā grāmatvedība.

   No 01.09.2016. ir pievienota Daugavpils pilsētas domei. [↑](#footnote-ref-1)